ddrg/super_eurlex huggingface dataset:
Kommissionens beslutning

af 30. marts 2004

om ændring af beslutning 96/228/EF om langsigtet national støtte til landbruget i Sveriges nordlige områder

(meddelt under nummer K(2004) 966)

(Kun den svenske udgave er autentisk)

(2004/291/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 142, og

ud fra følgende betragtninger:

(1) I overensstemmelse med tiltrædelsesaktens artikel 143 underrettede Sverige den 11. maj 1995 Kommissionen om den i medfør af artikel 142 planlagte støtteordning.

(2) Støtteordningen blev godkendt ved Kommissionens beslutning 96/228/EF(1).

(3) Den 8. juli 2002 og den 30. juni 2003 anmodede Sverige Kommissionen om at ændre beslutning 96/228/EF på visse punkter og fremsendte efterfølgende yderligere oplysninger som begrundelse for anmodningerne.

(4) I de ovennævnte breve anmodede Sverige om en forhøjelse af visse støttebeløb pr. enhed. Med disse ændringer tages der hensyn til ændringen i udligningsgodtgørelsernes størrelse, og de skulle ikke føre til en forhøjelse af den samlede støtte.

(5) Erfaringerne har vist, at sikkerhedsforanstaltningen, der skal forhindre eventuelle stigninger i den produktion, hvortil der ydes støtte, ikke længere er påkrævet. Desuden opfylder begrænsninger af støttebeløb og antallet af enheder, der er omfattet af støtte, det samme behov.

(6) Satserne for den forudsete EF-støtte er blevet ændret. De tjener derfor ikke længere det oprindelige formål, og det er ikke nødvendigt at fastsætte dem på forhånd.

(7) Beslutning 96/228/EF bør ændres i overensstemmelse hermed.

(8) I betragtning af ændringernes art og rækkevidde og efter anmodning fra Sverige bør det fastsættes, at ændringerne får virkning fra den 1. januar 2003 -

VEDTAGET FØLGENDE BESLUTNING:

Artikel 1

I beslutning 96/228/EF foretages følgende ændringer:

1) Artikel 2, stk. 2, udgår.

2) Artikel 3, stk. 1, tredje afsnit, affattes således:"Støtten er tilladt, hvis den ikke overskrider EF-støtten, og kan under ingen omstændigheder ydes på grundlag af producerede mængder bortset fra støtte til komælk."

3) Artikel 4, stk. 3, udgår.

4) Artikel 6 affattes således:

"Artikel 6

Hvis Kommissionen ændrer denne beslutning, især på grundlag af udviklingen i den svenske krones værdi eller udviklingen i EF-støtten, gælder eventuelle ændringer af den støtte, der er godkendt ved denne beslutning, først fra året efter det år, hvor den pågældende ændring vedtages."

5) Bilag II og V udgår.

6) Bilag III affattes som angivet i bilaget til nærværende beslutning.

Artikel 2

Denne beslutning anvendes fra den 1. januar 2003.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 30. marts 2004.

På Kommissionens vegne

Franz Fischler

Medlem af Kommissionen

(1) EFT L 76 af 26.3.1996, s. 29. Senest ændret ved beslutning 2000/411/EF (EFT L 155 af 28.6.2000, s. 60).

BILAG

Artikel 3, stk. 1, første afsnit

>TABELPOSITION>
Rådets afgørelse

af 8. marts 2004

om indgåelse af aftalememorandummet mellem Det Europæiske Fællesskab og Folkerepublikken Kinas nationale turistadministration om visumspørgsmål og dermed forbundne anliggender vedrørende turistgrupper fra Folkerepublikken Kina (ADS)

(2004/265/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 62, nr. 2, litra b), nr. ii) og iv), og artikel 63, nr. 3), litra b), sammenholdt med artikel 300, stk. 2, første afsnit, andet punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Kommissionen har på Fællesskabets vegne forhandlet det i denne afgørelse omhandlede aftalememorandum.

(2) Dette aftalememorandum blev undertegnet på Fællesskabets vegne med forbehold af senere indgåelse.

(3) Der nedsættes ved aftalememorandummet et udvalg, som kan træffe beslutninger med retsvirkning vedrørende visse tekniske spørgsmål. Der bør derfor fastsættes forenklede procedurer for fastlæggelse af Fællesskabets holdning i sådanne tilfælde.

(4) I overensstemmelse med protokollen om Det Forenede Kongeriges og Irlands stilling og protokollen om integration af Schengen-reglerne i Den Europæiske Union deltager Det Forenede Kongerige og Irland ikke i vedtagelsen af denne afgørelse og er derfor ikke bundet af den eller omfattet af anvendelsen af den.

(5) I overensstemmelse med protokollen om Danmarks stilling, som er knyttet til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i vedtagelsen af denne afgørelse og er derfor ikke bundet af den eller omfattet af anvendelsen af den.

(6) Aftalememorandummet bør godkendes -

TRUFFET FØLGENDE AFGØRELSE:

Artikel 1

Aftalememorandummet mellem Det Europæiske Fællesskab og Folkerepublikken Kinas nationale turistadministration om visumspørgsmål og dermed forbundne anliggender vedrørende turistgrupper fra Folkerepublikken Kina (ADS) godkendes på Fællesskabets vegne.

Teksten til aftalememorandummet er knyttet til denne afgørelse.

Artikel 2

Formanden for Rådet giver den notifikation, der er omhandlet i artikel 8, stk. 2, i aftalememorandummet(2).

Artikel 3

Fællesskabets holdning i Udvalget for Status som Godkendt Destination med hensyn til vedtagelse af udvalgets forretningsorden, jf. aftalememorandummets artikel 6, stk. 5, fastlægges af Kommissionen efter høring af et særligt udvalg udpeget af Rådet.

Med hensyn til alle andre beslutninger i Udvalget for Status som Godkendt Destination fastlægges Fællesskabets holdning af Rådet, der træffer afgørelse med kvalificeret flertal, efter forslag fra Kommissionen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 8. marts 2004.

På Rådets vegne

D. Ahern

Formand

(1) Udtalelse af 26.2.2004 (endnu ikke offentliggjort i EUT).

(2) Datoen for aftalememorandummets ikrafttræden offentliggøres i Den Europæiske Unions Tidende af Rådets Generalsekretariat.
Rådets afgørelse

af 11. marts 2004

om genudnævnelse af en vicepræsident for Kontoret for Harmonisering i det Indre Marked (Varemærker og Design)

(2004/C 72/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1) særlig artikel 120, stk. 1 og 3,

under henvisning til Rådets afgørelse af 27. juni 1994 om udnævnelse af to vicepræsidenter for Harmoniseringskontoret for det Indre Marked (varemærker, mønstre og modeller)(2),

under henvisning til Rådets afgørelse af 21. december 1998 om genudnævnelse af vicepræsidenterne for Harmoniseringskontoret for det Indre Marked (varemærker, mønstre og modeller)(3),

under henvisning til forslag fra Administrationsrådet under Kontoret for Harmonisering i det Indre Marked (Varemærker og Design) af 24. november 2003 om genudnævnelse af Alexander von Mühlendahl som vicepræsident for Harmoniseringskontoret,

under henvisning til bemærkningerne fra præsidenten for Kontoret for Harmonisering i det Indre Marked (Varemærker og Design) i skrivelsen af 6. februar 2004 -

TRUFFET FØLGENDE AFGØRELSE:

Eneste artikel

Alexander von Mühlendahl, født den 20. oktober 1940 i Berlin, genudnævnes som vicepræsident for Kontoret for Harmonisering i det Indre Marked (Varemærker og Design) for perioden fra den 1. september 2004 til den 31. oktober 2005.

Udfærdiget i Bruxelles, den 11. marts 2004.

På Rådets vegne

Formand

(1) EFT L 11 af 14.1.1994, s. 1. Senest ændret ved forordning (EF) nr. 422/2004 (EUT L 70 af 9.3.2004, s. 1).

(2) EFT C 314 af 25.11.1995, s. 2.

(3) EFT C 409 af 30.12.1998, s. 2.
Kommissionens afgørelse

af 17. marts 2004

om ophævelse af afgørelse 2002/611/EF om godtagelse af et tilsagn afgivet i forbindelse med antidumping- og antisubsidieprocedurerne vedrørende import af sulfanilsyre med oprindelse i Indien

(2004/255/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), særlig artikel 8 og 9,

under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab(2), særlig artikel 13 og 15,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) I juli 2002 indførte Rådet ved forordning (EF) nr. 1338/2002(3) en endelig udligningstold på importen af sulfanilsyre med oprindelse i Indien. Samtidig indførte Rådet ved forordning (EF) nr. 1339/2002(4) en endelig antidumpingtold på importen af sulfanilsyre med oprindelse i Folkerepublikken Kina og Indien.

(2) Som led i proceduren godtog Kommissionen ved afgørelse 2002/611/EF(5) et pristilsagn fra det indiske selskab Kokan Synthetics & Chemicals Pvt. Ltd, i det følgende benævnt "selskabet".

B. FRIVILLIG TILBAGETRÆKNING AF TILSAGN

(3) Selskabet meddelte i december 2003 Kommissionen, at det ønskede at trække sit tilsagn tilbage.

C. OPHÆVELSE AF AFGØRELSE 2002/611/EF

(4) På baggrund af ovenstående bør afgørelse 2002/611/EF ophæves.

(5) Side om side med denne afgørelse har Rådet ved forordning (EF) nr. 492/2004(6) trukket den fritagelse for antidumpingtold og udligningstold, der var indrømmet for dette selskabs eksport, tilbage og indført en endelig antidumpingtold og udligningstold over for selskabet -

TRUFFET FØLGENDE AFGØRELSE:

Artikel 1

Afgørelse 2002/611/EF ophæves.

Artikel 2

Denne afgørelse får virkning dagen efter offentliggørelsen i Den Europæiske Unions Tidende.

Udfærdiget i Bruxelles, den 17. marts 2004.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1. Senest ændret ved forordning (EF) nr. 1972/2002 (EFT L 305 af 7.11.2002, s. 1).

(2) EFT L 288 af 21.10.1997, s. 1. Senest ændret ved forordning (EF) nr. 1973/2002 (EFT L 305 af 7.11.2002, s. 4).

(3) EFT L 196 af 25.7.2002, s. 1.

(4) EFT L 196 af 25.7.2002, s. 11. Ændret ved forordning (EF) nr. 236/2004 (EUT L 40 af 12.2.2004, s. 17).

(5) EFT L 196 af 25.7.2002, s. 36.

(6) Se side 6 i denne EUT.
Rådets afgørelse

af 24. november 2003

om indgåelse af bilaterale aftaler mellem Det Europæiske Fællesskab og Republikken Cypern og Republikken Ungarns regering om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester

(2004/299/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første sætning,

under henvisning til forslag fra Kommissionen, og

ud fra følgende betragtning:

De bilaterale aftaler mellem Det Europæiske Fællesskab og Republikken Cypern og Republikken Ungarns regering om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester er blevet forhandlet og bør derfor godkendes -

TRUFFET FØLGENDE AFGØRELSE:

Artikel 1

De bilaterale aftaler mellem Det Europæiske Fællesskab og Republikken Cypern og Republikken Ungarns regering om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester godkendes herved på Det Europæiske Fællesskabs vegne.

Teksten til aftalerne og disses bilag er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalerne med bindende virkning for Fællesskabet og til på Fællesskabets vegne at fremsende den note, der er omhandlet i aftalernes artikel 16(1).

Udfærdiget i Bruxelles, den 24. november 2003.

På Rådets vegne

G. Magri

Formand

(1) Aftalens ikrafttrædelsesdato vil af Rådets sekretariat blive offentliggjort i Den Europæiske Unions Tidende.
Kommissionens beslutning

af 30. marts 2004

om tilpasning af beslutning 2001/672/EF, for så vidt angår græsning om sommeren i visse områder i Slovenien, som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

(meddelt under nummer K(2004) 1022)

(EØS-relevant tekst)

(2004/318/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og

ud fra følgende betragtninger:

(1) For visse af Kommissionens retsakter, der fortsat er gyldige efter den 1. maj 2004, og som det på grund af tiltrædelsen er nødvendigt at tilpasse, blev de fornødne tilpasninger ikke fastsat i tiltrædelsesakten, nærmere betegnet bilag II hertil. Det er nødvendigt at vedtage disse supplerende tilpasninger inden tiltrædelsen, så de kan anvendes fra tiltrædelsesdatoen.

(2) Slovenien har anmodet om fra tiltrædelsesdatoen at kunne anvende de særlige regler for flytning af kreaturer, når de sættes på græs om sommeren i bjergområder som fastsat i Kommissionens beslutning 2001/672/EF(1).

(3) Der er grund til at imødekomme Sloveniens anmodning, og beslutning 2001/672/EF bør ændres i overensstemmelse hermed -

VEDTAGET FØLGENDE BESLUTNING:

Artikel 1

I bilaget til beslutning 2001/672/EF indsættes den tekst, der er angivet i bilaget til nærværende beslutning.

Artikel 2

Denne beslutning finder anvendelse med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. marts 2004.

På Kommissionens vegne

David Byrne

Medlem af Kommissionen

(1) EFT L 235 af 4.9.2001, s. 23.

BILAG

">TABELPOSITION>"
(5)

Det er af afgørende betydning, at Kommissionen senest den 31. december 2005 fremlægger en fyldestgørende og detaljeret evalueringsrapport om Kultur 2000-programmet for at gøre det muligt for Europa-Parlamentet og Rådet at behandle forslaget til et nyt rammeprogram for Fællesskabets indsats på kulturområdet, der er bebudet i 2004 med planlagt ikrafttræden i 2007 —
Rådets afgørelse

af 26. april 2004

om indgåelse af en aftale om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side

(2004/441/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 310 sammenholdt med andet punktum i artikel 300, stk. 2, og andet underafsnit i stykke 3,

under henvisning til forslag fra Kommissionen,

under henvisning til samstemmende udtalelse fra Europa-Parlamentet(1), og

ud fra følgende betragtninger:

(1) Aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, undertegnet i Prætoria den 11. oktober 1999, har været anvendt midlertidigt i henhold til Rådets afgørelse 1999/753/EF af 29. juli 1999.

(2) Procedurerne for medlemsstaternes ratifikation og accept eller tilslutning er afsluttede.

(3) Aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, undertegnet i Prætoria den 11. oktober 1999, bør godkendes -

TRUFFET FØLGENDE AFGØRELSE:

Artikel 1

Aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, med de dertil knyttede bilag og protokoller, samt de til slutakten knyttede erklæringer, som Fællesskabet har afgivet ensidigt eller sammen med andre parter, godkendes herved på Fællesskabets vegne.

Teksten til aftalen, bilagene, protokollerne og slutakten er knyttet til afgørelse 1999/753/EF.

Artikel 2

Den notifikation, der omhandles i aftalens artikel 109, gives på Fællesskabets vegne af Rådets formand.

Artikel 3

Den holdning, som Fællesskabet skal indtage i det samarbejdsråd, der er oprettet ved aftalen, fastlægges af Rådet på forslag af Kommissionen i henhold til de herfor gældende bestemmelser i traktaten om oprettelse af Det Europæiske Fællesskab.

Artikel 4

Denne afgørelse offentliggøres i Den Europæiske Unions Tidende.

Udfærdiget i Luxembourg, den 26. april 2004.

På Rådets vegne

B. Cowen

Formand

(1) EFT C 107 af 13.4.2000, s. 69.
Rådets afgørelse

af 26. april 2004

om udnævnelse af et nyt medlem af Kommissionen for De Europæiske Fællesskaber

(2004/442/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 215, stk. 2, og

ud fra følgende betragtning:

Pedro SOLBES trådte tilbage som medlem af Kommissionen den 17. april 2004. Der skal udnævnes en efterfølger for resten af hans tjenesteperiode -

TRUFFET FØLGENDE AFGØRELSE:

Artikel 1

Joaquín ALMUNIA AMANN udnævnes herved til medlem af Kommissionen for perioden fra den 26. april 2004 til den 31. oktober 2004.

Artikel 2

Denne afgørelse har virkning fra den 26. april 2004.

Artikel 3

Denne afgørelse offentliggøres i Den Europæiske Unions Tidende.

Udfærdiget i Luxembourg, den 26. april 2004.

På Rådets vegne

B. Cowen

Formand
Rådets afgørelse

af 26. april 2004

om ændring af afgørelse 2002/668/Euratom med henblik på tilpasning af referencebeløbet af hensyn til udvidelsen af Den Europæiske Union

(2004/444/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 7,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Af hensyn til udvidelsen af Den Europæiske Union bør referencebeløbet i Rådets afgørelse 2002/668/Euratom af 3. juni 2002 om Det Europæiske Atomenergifællesskabs (Euratom) sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006)(2) tilpasses.

(2) Referencebeløbet for rammeprogrammet bør forhøjes og de supplerende bevillinger bør fordeles lineært mellem aktiviteterne under rammeprogrammet; det lineære princip bør ligeledes finde anvendelse på gennemførelsen af samtlige aktiviteter under rammeprogrammet i overensstemmelse med artikel 4 i afgørelse 2002/668/Euratom -

TRUFFET FØLGENDE AFGØRELSE:

Eneste artikel

Beslutning 2002/668/Euratom ændres således:

1) Artikel 2, stk. 1, affattes således:

"1. Referencebeløbet til gennemførelse af det sjette rammeprogram i perioden 2002-2006 andrager 1352 mio. EUR. Aktionernes respektive andele er fastsat i bilag II."

2) Bilag II affattes som angivet i bilaget til nærværende afgørelse.

Udfærdiget i Luxembourg, den 26. april 2004.

På Rådets vegne

J. Walsh

Formand

(1) Udtalelse af 9.3.2004 (endnu ikke offentliggjort i EUT).

(2) EFT L 232 af 29.8.2002, s. 34.

BILAG

"BILAG II

REFERENCEBELØB, ANDELE OG VEJLEDENDE FORDELING

>TABELPOSITION>"
Rådets afgørelse

af 26. april 2004

om udnævnelse af et nyt medlem af Kommissionen for De Europæiske Fællesskaber

(2004/443/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 215, stk. 2, og

ud fra følgende betragtning:

Michel BARNIER trådte tilbage som medlem af Kommissionen den 1. april 2004. Der skal udnævnes en efterfølger for resten af hans tjenesteperiode -

TRUFFET FØLGENDE AFGØRELSE:

Artikel 1

Jacques BARROT udnævnes herved til medlem af Kommissionen for perioden fra den 26. april 2004 til den 31. oktober 2004.

Artikel 2

Denne afgørelse har virkning fra den 26. april 2004.

Artikel 3

Denne afgørelse offentliggøres i Den Europæiske Unions Tidende.

Udfærdiget i Luxembourg, den 26. april 2004.

På Rådets vegne

B. Cowen

Formand
Rådets afgørelse 2004/392/FUSP

af 19. maj 2003

om indgåelse af aftalen mellem Den Europæiske Union og Rumænien om Rumæniens deltagelse i de EU-ledede styrker (EUS) i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 27. januar 2003 vedtog Rådet fælles aktion 2003/92/FUSP om Den Europæiske Unions militæroperation i Den Tidligere Jugoslaviske Republik Makedonien(1).

(2) I artikel 8 i den fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med artikel 24 i traktaten.

(3) I forlængelse af Rådets afgørelse af 18. marts 2003, der bemyndigede generalsekretæren/den højtstående repræsentant til at indlede forhandlinger, har generalsekretæren/den højtstående repræsentant ført forhandlinger om en aftale med Rumænien om Rumæniens deltagelse i de EU-ledede styrker (EUS) i Den Tidligere Jugoslaviske Republik Makedonien.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Rumænien om Rumæniens deltagelse i de EU-ledede styrker (EUS) i Den Tidligere Jugoslaviske Republik Makedonien godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 19. maj 2003.

På Rådets vegne

G. Papandreou

Formand

(1) EUT L 34 af 12.2.2003, s. 26.
1.

Artikel 51 i protokollen vedrørende statutten for Domstolen affattes således: »Artikel 51 Som en undtagelse fra bestemmelsen i EF-traktatens artikel 225, stk. 1, og Euratom-traktatens artikel 140 A, stk. 1, har Domstolen enekompetence i de søgsmål, som er omhandlet i EF-traktatens artikel 230 og 232 og Euratom-traktatens artikel 146 og 148, som er anlagt af en medlemsstat, og som er rettet mod: a) en retsakt udstedt af Europa-Parlamentet eller af Rådet eller af de to institutioner i fællesskab, eller rettet mod en af disse institutioners undladelse af at træffe afgørelse, eller mod begge disse institutioners undladelse af i fællesskab at træffe afgørelse, dog bortset fra — beslutninger truffet af Rådet i medfør af EF-traktatens artikel 88, stk. 2, tredje afsnit, — retsakter vedtaget af Rådet i medfør af en rådsforordning om handelspolitiske beskyttelsesforanstaltninger som omhandlet i EF-traktatens artikel 133 — Rådets retsakter, hvorved det udøver gennemførelsesbeføjelser i henhold til EF-traktatens artikel 202, tredje led b) en retsakt udstedt af Kommissionen eller Kommissionens undladelse af at træffe afgørelse i medfør af EF-traktatens artikel 11 A. Ligeledes har Domstolen enekompetence i de søgsmål, som er omhandlet i de nævnte bestemmelser, og som er anlagt af en af fællesskabsinstitutionerne eller af Den Europæiske Centralbank, til prøvelse af en retsakt udstedt af Europa-Parlamentet, Rådet, de to institutioner i fællesskab eller af Kommissionen, eller til prøvelse af den omstændighed, at Europa-Parlamentet, Rådet, de to institutioner i fællesskab eller Kommissionen har undladt at træffe afgørelse, og det samme gælder søgsmål, som er anlagt af en af Fællesskabets institutioner til prøvelse af en retsakt udstedt af Den Europæiske Centralbank eller af, at Den Europæiske Centralbank har undladt at træffe afgørelse.«